Combichrist

**Combichrist** – elektroninės muzikos projektas, 2003 m. įkurtas norvego Andy LaPlegua (dar žinomas, kaip grupės Icon of Coil įkūrėjas). Combichrist muzika prisikiriama *[[Aggrotech]]* stiliui.

## Istorija
2003 m. LaPlegua įrašė keletą power noise/techno įrašų. Tuometinis projektas vadinosi Drive. Prieš išleidžiant debiutinį albumą *The Joy of Gunz*, įrašų kompanijoje Out of Line, projektas buvo pervadintas į *Combichrist*. Žodis buvo paimtas iš hardcore fanų žurnalo, kurį 1990-ųjų pabaigoje leido Endis ir grupės Håkon Mella gitaristas JR Ewing. Netrukus LaPlegua išvyko į JAV, kur dabar yra pagrindinė *Combichrist* ir kitų jo projektų, tokių kaip Scandy, Panzer AG ir Scandinavian Cock buveinė.

2003 m. Helovinui buvo išlestas riboto tiražo EP *Kiss the Blade*, kuris buvo akimirksniu išpirktas. 2004 m. EP *Sex, Drogen und Industrial* septynias savaites iš eilės išsilaikė Vokietijos alternatyvios muzikos topo (Deutsche Alternative Charts) pirmojoje vietoje. 2005 m. buvo išleistas albumas *Everybody Hates You*. Tuo metu grupė pradėjo aktyviai naudoti terminą TBM (Techno body music), tam kad charakterizuotų savo muziką. Grupė netgi sukūrė dainą pavadinimu *This is TBM* rinkinyje *Techno Body Music volume 1*, kurį išleido įrašų kompanija *Out of Line*. Grupės muzika išsiskiria galinga energija, siautulinga agresija ir dideliu garsu.

2006 m. EP *Get Your Body Beat* vėl parodė *Combichrist* galimybes ir užėmė gana aukštas pozicijas įvairių valstybių topuose. 2007 m. kovą išėjo dar vienas grupės albumas pavadinimu *What the Fuck Is Wrong with You People?*, kuris sumušė visus *Out of Line* ir Metropolis Records pardavimų rekordus. 2009 m. sausio 20 d. buvo išleistas paskutinis albumas *Today We Are All Demons*. Grupėje taip pat atsirado naujas būgnininkas Trevor Friedrich, iki tol grojęs grupėse Eighteen Visions ir Imperative Reaction. 2009 m. gegužės 7 d. *Combichrist* išleido naują EP pavadinimu *Heat EP: All Pain is Beat*. 2009 m. lapkritį prasidėjusio grupės Rammstein turo metu, *Combichrist* dalyvavo kaip apšildančioji grupė.

2010 m. grupė išleido EP *Scarred* ir *Never Surrender*, rinkinį *Noise Collection Vol. 1*, taip pat penktąjį albumą *Making Monsters*. 2011 m. buvo išleistas EP *Throat Full of Glass*, o su juo kartu pasirodė vaizdo klipas tuo pačiu pavadinimu.

## Diskografija

### Studijiniai albumai
* 2003 *[[The Joy of Gunz]]*
* 2005 *[[Everybody Hates You]]*
* 2007 *[[What the Fuck Is Wrong with You People?]]*
* 2009 *[[Today We Are All Demons]]*
* 2010 *[[Making Monsters]]*
* 2013 *[[No Redemption]]*
* 2014 *[[We Love You]]*
* 2016 *[[This Is Where Death Begins]]
* 2019 *On Fire

### EP
* 2003 *[[Kiss the Blade]]*
* 2004 *[[Blut Royale]]*
* 2004 *[[Sex, Drogen und Industrial]]*
* 2006 *[[Get Your Body Beat]]*
* 2008 *[[Frost EP: Sent to Destroy]]*
* 2009 *[[Heat EP: All Pain is Beat]]*
* 2010 *[[Scarred]]*
* 2010 *[[Never Surrender]]*
* 2011 *[[Throat Full of Glass]]*
* 2014 *[[From My Cold Dead Hands]]*

### Rinkiniai
* 2010 *[[Noise Collection Vol. 1]]*

### Video
* *Blut Royale* – klipas 2005 metais prodiusuotas Sandros Jensen, bet išleistas tik 2007 m. birželio 1 d.
* *Get Your Body Beat* – antrasis klipas, prodiusuotas Agatos Aleksander, kuriame yra ištraukų iš filmo Genų generacija.
* *Electrohead* – klipas pasirodė 2007 m. birželio 10 d. Combichrist iš anksto paskelbė savo svetainėje apie šio klipo filmavimą klube Das Bunker Los Andžele, o vėliau Pietų Karolinoje.
* *Deathbed* – klipas pasirodė 2007 m. gegužės 7 d. ir buvo nufilmuotas paties Andy LaPlagua padedant Agatai Aleksander.
* *Fuck That Shit* – šis animacinis klipas sukurtas Brendono Dunkano.
* *Send to Destroy* – šeštasis klipas, nufilmuotas Robino fon Svanko.

## Šaltiniai

## Nuorodos
* Oficialus ''Live Journal'' puslapis